་པ་ཉིད་ཅེས་བྱའི་ཆོས་འདི་ནི་ཕྱིན་ཅི་མ་
ལོག་པར་སྟོན་པ་མེད་ལ་དེ་བཞིན་དུ་བསྟན་བཅོས་འདིར་འབྱུང་བའི་ཁོ་བོ་ཅག་གི་
ལུགས་གང་ཞིག་བརྒལ་ལན་དང་བཅས་པར་བསྙད་པའི་རྣམ་བཞག་དེ་དག་ཀྱང་་་་
སྟོང་པ་ཉིད་ཀྱི་ཆོས་ལྟར། ཀླུ་སྒྲུབ་ཀྱི་གཞུང་གི་རྗེས་སུ་འབྲང་བའི་བསྟན་བཅོས་་
གཞན་ན་ནི་མེད་དོ་ཞེས་མཁས་པ་རྣམས་ཀྱིས་ངེས་པར་མཛོད་ལ།
ངེས་པར་་་་་་
མཛད་དུ་གསོལ། རྐང་པ་སྔ་མ་གཉིས་ཀྱིས་དངོས་སྨྲ་བས་སྟོང་ཉིད་མ་རྟོགས་ཤིང་།
དབུ་མ་པས་རྟོགས་པར་བསྟན་ཞིང༌་། རང་རྒྱུད་པ་དབུ་མ་པར་བསྟན། ཕྱི་མ་
གཉིས་ཀྱིས་རང་རྒྱུད་པ་བས་སློབ་དཔོན་གྱི་ལུགས་འདི་ཁྱད་པར་དུ་འཕགས་པར་་་
བསྟན་ནོ། །དེའི་ཕྱིར། ཁ་ཅིག་གིས་མདོ་སྡེ་པ་རྣམས་ཀྱི་ལུགས་གང་གི་དོན་་་་
དམ་པར་སྨྲས་པ་དེ་ཉིད་དབུ་མ་པ་རྣམས་ཀྱི་ཀུན་རྫོབ་ཏུ་འདོད་དོ་ཞེས་དང་།
གང་དག་བྱེ་བྲག་སྨྲ་བ་རྣམས་ཀྱིས་གང་དོན་དམ་པར་སྨྲས་པ་དེ་དབུ་མ་པ་རྣམས་ཀྱི་
ཀུན་རྫོབ་ཏུ་ཡིན་ནོ་སྙམ་དུ་སེམས་པ་དེ་དག་གིས་དབུ་མའི་བསྟན་བཅོས་ཀྱི་དེ་ཁོ་ན་
ཉིད་མ་ཤེས་ཏེ། འདི་ལྟར་འཇིག་རྟེན་ལས་འདས་པའི་ཆོས་ནི་འཇིག་རྟེན་པའི་་་
ཆོས་དང་ཆོས་མཚུངས་པར་མི་རིགས་པའི་ཕྱིར་རོ། །འདིས་ཁ་ཅིག་གྲགས་སྡེ་སྤྱོད་
པའི་དབུ་མ་པ་རྣམས་ནི་ཀུན་རྫོབ་རྣམ་བཞག་བྱེ་བྲག་སྨྲ་བ་དང་མཐུན་ཟེར་བ་དང་།
ཁ་ཅིག་བྱེ་བྲག་སྨྲ་བ་དང་རྗེས་སུ་མཐུན་པའི་དབུ་མ་མེད་ཟེར་བ་གཉིས་ཀ་བཀག་གོ། །
རྣལ་འབྱོར་སྤྱོད་པའི་དབུ་མ་པ་རྣམས་ནི། སློབ་དཔོན་གྱིས་བསྟན་བཅོས་རྩོམ་་་་
524

པའི་དུས་ན་མེད་པས། དངོས་སུ་དགག་པ་མ་མཛད་ལ། ཤུགས་ཀྱིས་ནི་དེ་དག་
གི་རྣམ་བཞག་ཀྱང་འདི་དང་། གོང་དུ་རྣམ་རིག་པ་དགག་པའི་སྐབས་སུ་བཀག་་
པར་ཤེས་པར་བྱའོ། །དེ་ལྟར་ན། དབུ་མ་པ་ལ་ཐ་སྙད་ཀུན་རྫོབ་ཀྱི་འཇོག་ཚུལ་
མི་འདྲ་བའི་སྒོ་ནས་བཞི་སྟེ། གྲུབ་མཐའ་སྨྲ་བ་གསུམ་དང་སྒོ་བསྟུན་པ་དང་།
གྲགས་སྡེ་སྤྱོད་པའོ། །གང་དག་ཐལ་རང་གཉིས་ཀ་དབུ་མ་པ་མ་ཡིན་པ་དང་
དབུ་མ་པ་ཡིན་ན་ཆོས་ཉིད་ཡིན་དགོས་པ་དང་། ཐལ་རང་གཉིས་ཀ་ཡོད་པའི་་་་
མཐར་ལྷུང་བར་སྨྲ་བ་ནི་ཐར་པའི་ལམ་ལ་རྒྱབ་ཀྱིས་ཕྱོགས་ཤིང་ཟབ་མོའི་དོན་ལ་་་་
སྐལ་བ་མེད་ལ། རང་གིས་སྨྲས་པའི་རྣམ་བཞག་ཐམས་ཅད་སུན་འབྱིན་པ་སྟེ།
ཆོས་འཁོར་ཕྱི་མ་དང༌་། རྒྱུད་སྡེ་ཟབ་མོ་རྣམས་དང༌་། བྱམས་ཆོས་ཐམས་ཅད་
དང་༌། ཐོགས་མེད་སྐུ་མཆེད་དང་༌། ཕྱོགས་གླང་སོགས་ཀྱིས་མཛད་པའི་བསྟན་་་་
བཅོས་ཐམས་ཅད་ཀྱང་ཆོས་ཉིད་ཡིན་པར་འགྱུར་ཏེ། དབུ་མ་ཡིན་པའི་ཕྱིར་རོ། །
ཐལ་རང་གཉིས་ཀ་ཡོད་པའི་མཐར་ལྷུང་ན། དེ་དག་ཅང་མེད་པོ་དང་། སྐུར་
འདེབས་པོ་ཡིན་པར་སྨྲས་པ་དང་འགལ་ལོ། །དེ་ལྟ་བུའི་གཏམ་ལ་ནི།
ཐར་པ་
འདོད་པ་རྣམས་ཀྱིས་ཡིད་གཏད་པར་མི་བྱའོ། །དེ་ལྟར་ན། སློབ་དཔོན་གྱི་་་་་
ལུགས་འདི་ནི་ཐུན་མོང་མ་ཡིན་པའོ་ཞེས་མཁས་པ་རྣམས་ཀྱིས་ངེས་པར་བྱའོ། །
གཉིས་པ་ལ། དངོས་དང་། དེའི་རྒྱུ་མཚན་བསྟན་ཞིང་དབུ་མའི་ལམ
འབའ་ཞིག་ལ་དགའ་བར་རིགས་པ་གཉིས་ཀྱི། དང་པོ་ནི། དེ་ཉིད་ཀྱི་ཕྱིར་སློབ་
དཔོན་ཀླུ་སྒྲུབ་ཀྱི་བློའི་རྒྱ་མཚོ་མཐའ་དང་གཏིང་དཔག་པར་དཀའ་བའི་ཕྱིར་ཤིན་ཏུ་
རྒྱ་ཆེ་བའི་ཁ་དོག་ཤིན་ཏུ་གནག་པ་དང་འདྲ་བའི་སྐྱེ་མེད་དང་། སྟོང་པ་ཉིད་་་་་་
སོགས་སྟོན་པའི་ཐུགས་ཀྱི་དགོངས་པ་མི་ཤེས་ཤིང་དོན་གྱིས་དེ་ཁོ་ན་ཉིད་ངེས་པར་
525

ཟིན་པ་མེད་པར་ཡི་གེ་ཙམ་ངེས་པས་འཇིགས་པར་གྱུར་པའི་སྐྱེ་བོ་སྔོན་གྱི་བསྟན་་་་
བཅོས་མཁན་པོ་རྣམས་ཀྱི། སློབ་དཔོན་ཀླུ་སྒྲུབ་ཀྱི་ལུགས་བཟང་པོ་འཇིག་རྟེན་་་་
ལས་འདས་པའི་ཆོས་གང་དག་ཡིན་པ་རྒྱང་རིང་དུ་ཡོངས་སུ་སྤངས་པས། ཀླུ་སྒྲུབ་
ཀྱི་བློ་མཚོ་ལས་སྐྱེས་པའི་དེའི་ཚིག་ལེའུར་བྱས་པ་རྩ་བ་ཤེས་རབ་སོགས་ཀྱི་ཁ་མ་་་་་་
འབུས་ཏེ། གཞན་རྣམས་ཀྱིས་དེའི་དོན་གསལ་བར་མ་ནུས་སོ།
།འགྲེལ་བཤད་
དུ། ཁ་མ་འབུས་པའི་འགྱུར་དང་བཤད་པ་བྱས་སོ། །ཡང་ན། རྒྱང་རིང་དུ་
སྤངས་པ་ཀླུ་སྒྲུབ་དེའི་ཚིག་ལེའུར་བྱས་པ་རྩ་བ་ཤེས་རབ་ལ་སོགས་པའི་བསྟན་་་་་
བཅོས་ཁ་འབུས་པའི་མེ་ཏོག་ཀུ་མུ་ད་ལྟ་བུ་དག་ཟླ་བ་གྲགས་པའི་བློ་གྲོས་ཀྱི་བསིལ་་
ཟེར་གྱིས་ཁ་ཕྱེ་ནས། དེའི་ནང་གི་བདེན་པ་གཉིས་ཀྱི་ལེགས་པར་བཤད་པའི་ཆུ་་
ཡན་ལག་བརྒྱད་ལྡན་པས་ད་ལྟ་ཟླ་བ་གྲགས་པ་སྐལ་བ་དང་ལྡན་པའི་གདུལ་བྱ་་་་་་་
རྣམས་ཀྱི་མངོན་པར་འདོད་པའི་རེ་བ་རྣམས་ཕྱོགས་ཐམས་ཅད་དུ་རབ་ཏུ་སྐོང་ཞིང་
རྒྱས་པར་བྱེད་དོ། །གལ་ཏེ་གནས་བརྟན་དབྱིག་གཉེན་དང༌་། ཕྱོགས་ཀྱི་གླང་པོ་
དང་༌་། ཆོས་སྐྱོང་ལ་སོགས་པ་བསྟན་བཅོས་རྣམས་ཀྱི་མཛད་པ་པོ་བྱོན་ཟིན་པར་་
གྱུར་པ་དེ་དག་གིས་ཀྱང་ཡིག་གེ་ཙམ་ཐོས་པས་འཇིགས་ཏེ།
རྟེན་ཅིང་འབྲེལ་པར་
འབྱུང་བའི་དོན་ཕྱིན་ཅི་མ་ལོག་པར་སྟོན་པ་འདི་ཡོངས་སུ་སྤངས་སམ་ཞེ་ན། དེ་
སྐད་དུ་སྨྲའོ། །འདིར་ཐོགས་མེད་ལའང་སྦྱར་བ་ནི་མི་འཐད་དེ། སློབ་དཔོན་་
གྱིས་མ་སྦྱར་བའི་ཕྱིར་དང་། དེ་ནི་རྒྱལ་བའི་བསྟན་པ་འཛིན་ཞིང་དྲང་ངེས་ཀྱི་
མདོ་དོན་དུ་མ་འབྱེད་པར་རྒྱལ་བས་ལུང་བསྟན་པའི་ཕྱིར་དང་། འཕགས་པ་་་
གྲོལ་སྡེ་དང༌་། སེང་བཟང་དང་། བློ་བརྟན་སོགས་ཀྱིས་འཕགས་པར་བཤད་
ཅིང༌་། ས་གསུམ་པ་བརྙེས་པར་མང་པོས་བཤད་པས། གནས་ལུགས་ཀྱི་དོན་ལ་
526

འཁྲུལ་པ་མི་སྲིད་ཅིང་། གདུལ་བྱའི་ངོ་བོར་དངོས་སྨྲ་བའི་གྲུབ་མཐའ་གསུངས་་་
ཀྱང་། དེ་ལ་མངོན་པར་ཞེན་པ་མེད་པའི་ཕྱིར་རོ། །དྲང་དོན་དུ་གསུངས་པ་་་
ཙམ་གྱིས་དེར་འགྱུར་ན་ནི། བཅོམ་ལྡན་འདས་དང༌་། བྱམས་པ་སོགས་ལ་ཧ་་
ཅང་ཐལ་བའི་ཕྱིར་རོ། །
གཉིས་པ་ནི། གོང་དུ་བཤད་པའི་ཚུལ་འདི་ཡང་ཇི་ལྟར་རྟོགས་པར་བྱ་་
ཞེ་ན་དེ་ཁོ་ན་ཉིད་སྔར་བཤད་ཟིན་པ་རྟེན་ཅིང་འབྲེལ་པར་འབྱུང་བ་སྟོང་པ་ཉིད་་་
ཟབ་མོ་སྐལ་བ་དང་མི་ལྡན་པ་དག་ཐོས་པ་ཙམ་གྱིས་སྐྲག་པར་འགྱུར་བས་འཇིགས་
སུ་རུང་བ་འདི་ནི་སྔོན་སྟོང་པ་ཉིད་ལ་གོམས་པའི་བག་ཆགས་བཞག་པ་ཉིད་ལ་སྐྱེ་བོ་
ཁ་ཅིག་གི་རྒྱུའི་སྟོབས་ཁོ་ན་ལས་སྟོང་པ་ཉིད་ཀྱི་གཏིང་རྟོགས་པར་སྣང་ལ། རྒྱུའི་
སྟོབས་ཁོ་ན་ལས་མུ་སྟེགས་ཀྱི་གཞུང་ལུགས་ལ་འདི་བདེན་པར་མཐོང་བ་རྣམ་པར་་
ཉམས་པ་རྣམས་ཀྱིས་ཀྱང་། །སྟོང་པ་ཉིད་ཀྱི་གཏིང་ངེས་པར་རྟོགས་པར་འགྱུར་གྱི།
...
ཇི་ལྟར་མུ་སྟེགས་ཅན་སྔོན་སེམས་རྒྱུད་ལ་སྟོང་ཉིད་ལ་མོས་པའི་བག་ཆགས་མ་
བཞག་པ་རྣམས་ཀྱིས་ཁམས་གསུམ་གྱི་ཉོན་མོངས་ཕལ་ཆེར་སྤངས་ཤིང་གྲུབ་མཐའ་
གཞན་སྦྱོར་ནུས་ཀྱང་། ཐུབ་པའི་དབང་པོའི་དོན་དམ་པ་ཉེ་བར་སྟོན་པ་ལ་མོས་
པར་མི་ནུས་པ་བཞིན་དུ། ཟབ་མོ་འདི་ནི་གསན་རྒྱ་ཆེ་ཡང་སྟོང་པ་ཉིད་ལ་ལྷག་་་
པར་མོས་པའི་ས་བོན་དང་བྲལ་བའི་སློབ་དཔོན་གཞན་གྱིས་ཐུགས་སུ་ཆུད་པར་མི་་
འགྱུར་བར་ཤེས་པར་བྱའོ། །དེའི་ཕྱིར་ཐར་པ་འདོད་པ་རྣམས་ཀྱིས་འཕགས་པ་་་
དང་འཇིག་རྟེན་པ་གང་དང་ཡང་མི་མཐུན་པའི་ཚུལ་ལུགས་རང་གི་བློས་སྦྱར་བ་དེ་
དག་མཐོང་ནས་བདག་ཏུ་བརྗོད་པའི་མུ་སྟེགས་ཀྱི་གཞུང་ལུགས་རྣམས་འདོར་བ་་་་
རིགས་པ་ལྟར། གཞན་ཉན་ཐོས་སྡེ་པ་དང་། སེམས་ཙམ་གྱི་ལུགས་ཀླུ་སྒྲུབ་ཀྱི་
527

བཞེད་པའི་གཞུང་དབུ་མའི་ལུགས་འདི་ལས་གཞན་པའི་གཞུང་ལའང་དགའ་བའི་་
བློ་གྲོས་དོར་བར་བྱ་སྟེ། ལུགས་གཞན་རང་གི་བློས་སྦྱར་བ་ལ་ཡ་མཚན་པར་་་་་་
རྟོགས་པར་མི་བྱའི། རང་གི་སྟོང་པ་ཉིད་ཀྱི་ལྟ་བ་ལ་ལྷག་པར་མོས་པ་ཁོ་ན་ལ་ཡ་
མཚན་པར་རྟོགས་པར་བྱའོ། །
གསུམ་པ་ནི། བསྔོ་རྒྱུ་སློབ་དཔོན་ཀླུ་སྒྲུབ་བཞེད་པའི་ལུགས་བཟང་པོ་་་
བདེན་པ་གཉིས་ཕྱིན་ཅི་མ་ལོག་པ་བསྙད་པ་ལས་ཟླ་བ་གྲགས་པ་བདག་གིས་བསོད་
ནམས་ཕྱོགས་ཀྱི་མཐའ་མ་ལུས་པར་ཁྱབ་པས་མཐའ་ཡས་ཤིང་ཐོགས་པ་མེད་པ་དང་།
སྟོང་པ་ཉིད་ཀྱི་རང་བཞིན་ཡིད་ཀྱི་ནམ་མཁར་གློ་བུར་གྱི་ཉོན་མོངས་པ་རྣམས་ཀྱིས་
ཁ་དོག་སྔོ་ཞིང་དྲི་མ་ཅན་དུ་བྱས་པར་གྱུར་པ་ལས་སྟོན་ཀའི་སྤྲིན་དང་བྲལ་བའི་རྒྱུ་་
སྐར་ལྟར་དཀར་བར་གྱུར་པའམ་ཉོན་མོངས་དང་རྣམ་རྟོག་གི་རང་བཞིན་སེམས་ཀྱི་
སྦྲུལ་ལ་གདེངས་ཀའི་ནོར་བུ་དང་འདྲ་བ་གང་ཞིག་ཐོབ་པ་དེ་ལ་བརྟེན་ནས་ཆེད་དུ་
བྱ་བ་འཇིག་རྟེན་མ་ལུས་པས། ཆོས་ཐམས་ཅད་ཀྱི་དེ་ཁོ་ན་ཉིད་རྟོགས་ནས་མྱུར་
དུ་བདེ་བར་གཤེགས་པའི་ས་བགྲོད་པར་ཤོག་ཅིག །འགྲེལ་བཤད་དུ། বনম
པའི་མཚན་ལ་ཉིན་གྱི་ནོར་བུ་དང་འདྲ་ཞེས་ཡོད་མེད་དུ་རྟོག་པའི་བསམ་པའི
........
མཚན་མོ་དངོས་པོའི་དེ་ཁོ་ན་ཉིད་མི་ཤེས་པ་སྤང་བའི་དོན་དུ་བསོད་ནམས་ཉིན་གྱི་
ནོར་བུ་ཉི་མ་ལྟ་བུའོ་ཞེས་ཟེར་རོ། །
གསུམ་པ་ནི། དབུ་མ་ལ་འཇུག་པ་ཞེས་བྱ་བ་ཟབ་པ་དང་རྒྱ་ཆེ་བའི་ཚུལ་་
གསལ་བར་བྱེད་པ། སློབ་དཔོན་ཟླ་བ་གྲགས་པ་ཐེག་པ་མཆོག་ལ་ཐུགས་གཞོལ་བ
མི་འཕྲོགས་པའི་མཁྱེན་རབ་དང་ཐུགས་རྗེ་མངའ་བ། རི་མོར་བྲིས་པའི་བ་གྲུས་མ་་
528

ལས་འོ་མ་བཞོས་པས། བདེན་པར་ཞེན་པ་བཟློག་པས་སྦྱར་བ་རྫོགས་སོ།།
ཁ་ཆེའི་ཡུལ་གྱི་གྲོང་ཁྱེར་དཔེ་མེད་ཀྱི་དབུང་།
11
རིན་ཆེན་སྦས་པའི་་་་་་
གཙུག་ལག་ཁང་དུ། ཁ་ཆེའི་རྒྱལ་པོ་འཕགས་པ་ལྷའི་སྐུ་རིང་ལ། རྒྱ་གར་གྱི་་་
མཁན་པོ་ཏ་ལ་ཀ་དང་། བོད་ཀྱི་ལོཙྪ་བ་བན་དེ་བ་ཚབ་ཉི་མ་གྲགས་ཀྱི་ཁ་ཆེའི་་་་
དཔེ་དང་མཐུན་པ་ལྟར་བསྒྱུར། ཕྱིས་ར་ས་ར་མོ་ཆེར། རྒྱ་གར་གྱི་བརྡ་སྤྲོད་་་་
པའི་མཁན་པོ་ཀ་ན་ཀ་ཝརྨ་གསེར་གྱི་གོ་ཆ་དང༌་། འཇིག་རྟེན་སྡེབ་པར་བྱེད་པས་
སམ། འཇིག་རྟེན་འདུན་པར་བྱེད་པས་སམ། འཇིག་རྟེན་གྱི་མིག་ཏུ་གྱུར་པའི་
ལོཙྪ་བ་དེ་ཉིད་ཀྱི་ཉི་འོག་ཤར་ཕྱོགས་པའི་དཔེ་དང་གཏུགས་ཤིང་ཚིག་གི་ཆ་ལ་་་་་་་་
ལེགས་པར་བཅོས་ཏེ་དོན་གྱི་ཆ་ཡང་དག་པར་གཏན་ལ་ཕབ་པའོ། །
ཇི་སྙེད་ཇི་ལྟའི་ཆོས་ཀུན་གདོད་ནས་སྤྲོས་པ་ཀུན་དང་བྲལ་ཞིང་མཚན་མ་
མ་ལུས་ཉེ་བར་ཞི། །རྒྱལ་བ་ཀུན་གྱིས་ཆོས་ཀུན་གདོད་ནས་སྤྲོས་པ་ཀུན་དང་བྲལ་་་
བར་མངོན་པར་རྫོགས་པར་བྱང་ཆུབ་ཏེ། །འགྲོ་བ་ཀུན་གྱིས་ཆོས་ཀུན་གདོད་ནས་
སྤྲོས་པ་ཀུན་དང་བྲལ་བའི་དེ་ཉིད་ཟབ་མོ་རྟོགས་བྱའི་ཕྱིར། །ཐུགས་རྗེའི་དབང་་
གིས་ཆོས་ཀུན་གདོད་ནས་སྤྲོས་པ་ཀུན་དང་བྲལ་བའི་ཆོས་ཀྱི་འཁོར་ལོ་མཐའ་ཡས་་
བསྐོར། །གསུང་རབ་ཀུན་གྱི་བརྗོད་བྱ་སྙིང་པོའི་དོན། །བདེན་གཉིས་ཟུང་་་་་་་་
འཇུག་རྟེན་ཅིང་འབྲེལ་པར་འབྱུང་། །སྤྲོས་པ་མ་ལུས་ཉེར་ཞི་སྟོང་པ་ཉིད། །
མཐའ་གཉིས་རབ་ཏུ་སྤངས་པ་དབུ་མའི་ལམ། །ལྟ་ངན་མུན་ནག་མཐར་བྱེད་འོད་
བརྒྱ་པ། །དངོས་འཛིན་གདོན་ཆེན་འཇོམས་པའི་རིགས་སྔགས་ཆེ། །བ་་་་་་་
གཉིས་ནད་ཀུན་ཞི་བྱེད་སྨན་གྱི་མཆོག །སྲིད་ཞིའི་དབུལ་བ་སེལ་བའི་ཡིད་བཞིན་
ནོར། །འཕགས་མཆོག་ཀུན་གྱི་བགྲོད་པ་གཅིག་པའི་ལམ། །དུས་གསུམ་སངས་
529

རྒྱས་ཀུན་གྱི་ཐུགས་ཀྱི་གསང༌་། །ཆོས་རྣམས་ཀུན་གྱི་མཐར་ཐུག་དེ་ཁོ་ན། །ཇི་་
བཞིན་སྟོན་པ་དབུ་མའི་གཞུང་ལུགས་ཡིན། །རྒྱལ་བའི་གསུང་རབ་ཀུན་དང་དབུ་
མ་ཡི། །གཞུང་ལུགས་ཀུན་ལ་འཇུག་པའི་བསྟན་བཅོས་མཆོག །ཡང་དག་ལྟ་་་
བའི་འོད་ཟེར་བྱེ་བས་བརྒྱན། །གཞུང་ལུགས་ཉིན་བྱེད་དབང་པོའི་རྣམ་བཤད་་་་
འདི། །བསྟན་པའི་སྙིང་པོ་མཐའ་བྲལ་དབུ་མ་ལ། །མོས་པའི་བཤེས་གཤེན་དུ་
མས་རབ་བསྐུལ་ནས། །འགྲོ་ལ་ལྟ་ངན་མུན་པ་བྲལ་ཕྱིར་དང་། །ཐུབ་བསྟན་་་
ཡང་དག་ལྟ་བ་རྒྱས་ཕྱིར་དང་། །སྐྱེ་དགུའི་རྣམ་གྲོལ་ཐར་ལམ་གསལ་ཕྱིར་དང་། །
བློ་གསལ་བློ་གྲོས་པད་ཚལ་རྒྱས་བྱའི་ཕྱིར། །ཤཱཀྱའི་དགེ་སློང་སྐྱབས་མཆོད་དཔལ་
བཟང་པོས། །གཞན་ལ་ཕན་པའི་བསམ་པས་ལེགས་པར་སྦྱར།
།འདིར་ནི་རྒྱལ་བ་
ཀུན་གྱི་དགོངས་པ་དང་། །ཀླུ་སྒྲུབ་ཡབ་སྲས་བཞེད་པ་ཇི་བཞིན་དུ། །བཀོད་་་
ཕྱིར་འཁྲུལ་བ་མི་སྲིད་སྲིད་གྱུར་ན། །བདག་བློའི་ཡིན་པས་མཁས་རྣམས་བཟོད་པར་
མཛོད། །དེ་ཡི་དགེ་བས་སྐྱེ་བོ་ཐམས་ཅད་ཀྱིས། །རྒྱལ་བའི་བསྟན་པ་ཡོད་མེད་
རྟག་ཆད་ལས། །འདས་པ་འཆི་མེད་བདུད་རྩིའི་དོན་རྟོགས་ཏེ། །སྐབས་མཆོག་
མཐར་ཐུག་གོ་འཕངས་མྱུར་ཐོབ་ཤོག །བདག་ཀྱང་དེང་ནས་བྱང་ཆུབ་སྙིང་པོའི་
བར། །བརྩེ་དང་གཉིས་སུ་མེད་བློ་བྱང་ཆུབ་སེམས། །འཕེལ་ཞིང་རྒྱས་གྱུར་་་་་
མཁའ་མཉམ་འགྲོ་ཀུན་ལ། །ཐེག་ཆེན་ཆོས་ཀྱི་འཁོར་ལོ་བསྐོར་བར་ཤོག །སྐྱེ་་་་་
དགུའི་ཕན་བདེ་མ་ལུས་འབྱུང་བའི་གཞི། །རྒྱལ་བའི་བསྟན་པ་རྙེད་དང་བཀུར་སྟི་
དང་། །བཅས་ཏེ་ཕྱོགས་དུས་གནས་སྐབས་ཐམས་ཅད་དུ། །དར་ཞིང་རྒྱས་ལ་
ཡུན་རིང་གནས་པར་ཤོག །བསྟན་པ་འཛིན་པའི་སྐྱེས་བུ་ཐམས་ཅད་ཀྱང་།
ཚུལ་ཁྲིམས་འཚོ་བ་ལྟ་སྤྱོད་ཕུན་སུམ་ཚོགས། །ཡང་དག་ཐོས་བསམ་སྒོམ་པ་རབ་
530

འཕེལ་ཏེ། །གཞན་ཕན་ཕྲིན་ལས་ཕྱོགས་བཅུར་རྒྱས་པར་གྱུར། །
ཟབ་པ་དང་རྒྱ་ཆེ་བའི་དེ་ཁོ་ན་ཉིད་གསལ་བར་བྱེད་པ་དབུ་མ་ལ་འཇུག་་
པའི་རྒྱ་ཆེར་བཤད་པ་གསུང་རབ་རྒྱ་མཚོའི་དེ་ཁོ་ན་ཉིད་གསལ་བར་བྱེད་པ་ཞེས་བྱ་
བ། ཆོས་ཚུལ་འདི་ལ་མོས་པའི་དགེ་བའི་བཤེས་གཉེན་དུ་མས་བསྐུལ་ནས།
ཤཱཀྱའི་དགེ་སློང་སྐྱབས་མཆོག་དཔལ་བཟང་པོས་མྱོས་ལྡན་གྱི་ལོ་སྨིན་དྲུག་ཅན་གྱི་ཟླ་
བའི་དཀར་ཕྱོགས་ཀྱི་ཚེས་གཅིག་གི་སྔ་དྲོའི་ཆ་ལ་ཡོངས་སུ་རྫོགས་པར་སྦྱར་བའོ།།
དུས་དང་།
ཡི་གེ་པ་ནི་ལུང་དང་རིགས་པར་སྨྲ་བ་སེང་གེ་རྒྱལ་མཚན་གྱིས་བགྱིས་སོ།།
འད